le roman d’ Aspremont. 7: 
n'i a celui, tant se seust gailier, 
qui n’ait perdu son escu de quartier, 
son hiaume fraint, et coupe son espie. 
ne vienent pas, sachiez, de donoier, 
mes de l’estor de damledieu vengier. 
Karles les voit de l’estor reperier. 
lors a tel duel, le sens cuide changier. 
des euz du chief commence & lermoier. 
qui don l'oist a damledieu tenchier. 
“glorios dex” dist Karles au vis fier, 
“qui m’as done ce people ä iostisier, 
que ge voi ci deuant moi detrenchier 
a cete gent qui point ne vos ont chier, 
qui ne se veolent leuer et baptizier 
ne vostre non aorer ne proier. 
quant ge les pert par si grant enconbrier, 
moult vos deuroit, sire diex, ennoier.”” 
a ces paroles evos poignant Ögier, 
einc fers de lance el col de son destrier. 
l’escu qu'il porte, ne fu pas si entier 
qu’a nul france homme eust james mestier. 
ses hiames brun iert au brans detrenchier 
deuers senestre, fause l’aubere doublier. 
le sanc vermel en couint ä raier, 
que l’esperon en couint & mollier. 
en son poign destre Cortain son bran d’acier. 
dient Francois Alemant et Baiuier 
“en cetui a nobile cheualier.” 
Ogier parole, ou il n’out qu’airier. 
“he Karles sire, pensez de l'esploitier. 
or einz prismes un paien latinuer, 
qui lor couine nos sot bien acoilier. 
Hiamon ne deigne por son pere enuoier: 
ainz se leroit toz les menbres trenchier. 
et Sarrazin se ueolent esmaier. 
enuoiez tost au tref un messagier; 
n'i lessiez qui se puist aidier. 
vienent as chans por lor amis aidier: 
car s'il nos voient un petit esploitier, 
ja lor verrez la fuie commencier.” 
“Ogier” dist Karles, “bien fet & otrier; 
hastiuement 1 couint enuoier.” 
Par le conseil Ogier le fiz Gaufroi 
.ra.. .Karles Droon et Andefroi. 
“alez ä l’ost, seignor A grant esploi. 
dites lor tot que il viegnent ä moi. 
qui n’a destrier, si mont em palefroi, 
ou acore ä pie tot le sabloi.” 
et cil responnent “biau sire, & vostre otroi.’” 
a tant s’en tornent par le quemant li roi, 
et l’emperere cheuache o son corroi, 
a vingt mil homme, qu'i mena auee soi. 
Hiamon regarde parmi un brueroi; 
si a choisi l’oriflambe li roi 
et toz ses hommes qu’il auoit auec soi. 
dist li paien “trop grant meruelle voi. 
trop a en Karle orguel et grant desroi, 
qu’ä tant de gent se veut conbatre ä moi. 
trop me dist bien Balan ce que ge voi. 
fel soie ge, se james le mescroi.” 
Nostre emperere out moult le cuer dolent 
de sa mesnie que il voit mort el champ. 
a vingt mil hommes vint en l’estor poignant. 
fiert un paien qui ot non Moridant. 
V’escu li perce et le clauent li fent. 
parmi le cors li mist l’espi& trenchant. 
Karles trestorne; si referi Morant, 
un aumacor; cosin fu Agolant. 
el cors li bruise son escu en botant. 
puis tret Joios; ne sai plus riche brant 
fors Durendart; cele m& ge deuant. 
deuers Affiique rocit un Aflriquant. 
crie Monioie hautement en oiant. 
“or i ferez, france cheualier vailliant. 
defend& uos vers la gent mescreant, 
que nostre honor nos vont si chalengant.” 
Naymes le voit, li hardi conbatant, 
si l’a mostre Anquetin le Normant, 
Fagon li preu, Gaudin et Helinant, 
et as barons qui la ierent estant. 
“vez noslre roi, con il se va mostrant: 
ce poise moi qu’il se met si auant. 
se le perdons, nos n'i arons garant 
que nous ocient Sarrazin et Persant.” 
Ogiers et Naymes vindrent au roi poignant. 
moult belement le vont aresonant. 
“droiz emperere, por dieu le roi amant, 
ne vos metez huimes si en auant. 
se vos perdons, tiop remaindrons dolent. 
tant seron nos hardi et conbatant 
con nos sarons le vostre cors viuant.” 
Karles respont “de ce n’i a noient. 
D2 
